ועדת הבריאות, כנסת 25, פרוטוקול מספר 164, 2024-02-13 00:00

יונתן מישרקי: אני מתכבד לפתוח שוב את ישיבת ועדת הבריאות

יונתן מישרקי:  הנושא על סדר יומנו הוא הצעת חוק לתיקון פקודת בריאות העם (מס' 41), התשפ"ג-2023, הכנה לקריאה שנייה ושלישית

יונתן מישרקי:      אני מבקש מגברתי היועצת המשפטית של הוועדה להזכיר לנו מה היה בסוף הדיון הקודם ואחר כך נתקדם

יעל סלנט: בדיון הקודם קראנו ודיברנו על סעיף קטן (א) שהוא אומר שאי אפשר לבצע את הפעולות שמנויות בטור ב' לתוספת, מטיל על מנהל המוסד הרפואי לבדוק שאדם לא מבצע את הפעולות שמנויות בטור ב' לתוספת אלא אם הוא גורם שעומד בכל התנאים שמפורטים בטור ג' לתוספת

יעל סלנט:  בגדול אנחנו נראה את זה תכף כי על זה לא עברנו

יעל סלנט:  אנחנו מדברים על השכלה, על ניסיון, על הכשרה ועל ידיעת השפה העברית

יעל סלנט:  יש ארבעה סוגים של מקצועות ולכל אחד מהמקצועות יש דרישות קצת שונות אחת מהשנייה

יעל סלנט:  כמו שאמרנו, הנטל מוטל על מנהל המוסד הרפואי וגם הסבירו כאן מה זה מוסד רפואי כאשר מדובר בהגדרה רחבה

יעל סלנט:  בכל זה דנו בפעם הקודמת

יעל סלנט:       אחר כך דיברנו על סעיף קטן (ב) שהוא בעצם סעיף שמדבר על אנשים שיש להם כבר ניסיון, שהם צברו ניסיון ונותן אפשרות לפעול

יעל סלנט:  אם יש ניסיון של חמש שנים, אפשר לעבוד כמתקין וכמפקח ואם יש ניסיון של שלוש שנים, אפשר לעבוד כאיש אחזקה

יעל סלנט:  דיברנו גם על פסקה (3) בסעיף קטן (ב) כאשר בעצם כדי לאפשר לאנשים תקופה שבה הם יוכלו לעשות את ההכשרות שנדרשות לפי התוספת, אפשרנו למנהל המוסד עד יום 31 בדצמבר 2024 להפעיל את האנשים האלה גם אם הם לא עומדים בדרישות ההכשרה

יעל סלנט:  הוצג כאן שייפתחו קורסים בכל מגוון המקצועות כדי לאפשר לאנשים להיכנס לתחום

יעל סלנט:  גם אמרנו שאדם יכול לעשות את הפעולות האלה אם הוא עובד תחת הכשרה של גורם שעומד בדרישות האלה

יעל סלנט:  זאת אומרת, האדם עצמו עובד תחת ההשגחה וההדרכה

יעל סלנט:  הוא לא חייב לעמוד בתנאי הכשירות, כל עוד הוא עובד תחת מישהו שכן עומד בתנאי הכשירות

יעל סלנט:       הקראנו גם את סעיף קטן (ג) שמדבר על זה שמנהל מוסד רפואי לא יוכל להפעיל מהנדס בודק בבדיקה סופית של מערכת גז רפואית אחרי שהתקינה אותה ובאישור שלה, אם הוא פעל כמתקין או כמפקח מוסמך בקשר לאותה מערכת

יעל סלנט:  מכיוון שהוא הגורם שבסוף רואה את כל המערכת, אם הוא עשה את השלבים שלפני זה, נאמר לנו שזה יהיה פחות טוב שהוא יעשה את הבדיקה הסופית כדי באמת למנוע סוג של ניגוד עניינים או משהו כזה

יעל סלנט:       	עוד דיברנו, וכאן עצרנו בדיון הקודם, בנושא של ההכשרות

יעל סלנט:  שאלנו את משרד הבריאות האם יהיו מספיק הכשרות באופן שבו כל מי שרוצה להיכנס למקצוע, משרד הבריאות יוכל לאפשר לו להיכנס לקורס שהוא או מי מטעמו מפעיל

יעל סלנט:  הזכרנו גם את סעיף קטן (ד) שעוד לא הקראנו אותו ואולי נקריא אותו וכבר תחזירו לנו את התשובה ונדון בכל ביחד

יעל סלנט:      		(ד)	שר הבריאות רשאי -     

יעל סלנט: לשנות בצו , באישור ועדת הבריאות של הכנס,, את טור ג' לתוספת השישית, למעט פרטים 1(א), 2(א), 3(א) ו-4(א) שבו – (אלה פרטים שעוסקים בהשכלה) ואנחנו אומרים שהשכלה היא איזשהו תנאי בסיסי שאותו אי אפשר לשנות) - ובכלל זה לקבוע חובת עמידה בבחינות עיוניות או מעשיות שיערוך המשרד או מי מטעמו

יעל סלנט:  אני מזכירה שוב לעניין ההכשרה שבתוספת – תכף נקרא אותה ונדון בכל פרט ממנה – אמרנו שבאופן כללי ההכשרה צריכה להיות מטעם משרד הבריאות והסעיף הזה שהקראנו עכשיו מאפשר לקבוע בתקנות כללים להכרה בתוכניות שהן גם לא מטעם המשרד

יעל סלנט:      אני אשמח שתסבירו אם יהיו מספיק תוכניות הכשרה כאלה מטעם המשרד

יונתן מישרקי: כן, זה נושא שסיימנו איתו את הדיון הקודם ולא בדיוק בהסכמה

יונתן מישרקי:  אולי דוד שמש יוכל להסביר

דוד שיפמן: אני שמח להודיע בפתיח שביום שלישי שעבר פתחנו קורס נוסף של מהנדס בודק למערכות ברזים רפואיים שהוא אמור להימשך על פני 32 שבועות ויתקיים יום בשבוע

דוד שיפמן:  זאת אחת ההכשרות מתוך הארבע

דוד שיפמן:  במידה ותהיה לנו התייחסות לשאלה שנשאלה, במידה ויהיה מספר נוסף של סטודנטים או מועמדים שרוצים לעבור את אותה הכשרה, אנחנו נדאג לפתוח קורס נוסף

יעל סלנט: בכל המקצועות

יעל סלנט:  לאו דווקא בודק

דוד שיפמן: זה היה בסוגריים על קורס שפתחנו ספציפית

דוד שיפמן:  הקורס הספציפי הזה של מהנדס בודק, זה קורס ארוך מאוד

דוד שיפמן:  יהיה קשה - ואני אומר את זה בחשיבה בקול רם – לפתוח שני קורסים במקביל

דוד שיפמן:  נצטרך לסיים קורס ולפתוח את הקורס השני כי הקורס הזה נמשך בערך 10 חודשים

דוד שיפמן:  אם תהיה באמת דרישה כזאת - - -     

יונתן מישרקי: אולי כדאי להאריך את התקופה כך שבמקום עד סוף השנה לתת עוד מספר חודשים

דוד שיפמן: הקורס הזה מסתיים בסוף השנה

יונתן מישרקי: ואם תהיה דרישה נוספת של אנשים שלא הוכשרו?     

דוד שיפמן: אנחנו נדאג לפתוח עוד קורס

יונתן מישרקי: אבל אתה כבר תהיה חייב בתעודה אחרי קורס

יונתן מישרקי:  לכן אני אומר שאולי כדאי שנאריך את התקופה בה יש את מה שנקרא הפטור מהכשרה

דוד שיפמן: 	לא, אני לא חושב שיש צורך להאריך את התקופה

יונתן מישרקי: ולו רק מהסיבה הזאת שיהיו כאלה שרוצים ללמוד ולא נכנסו לקורס הזה

יונתן מישרקי:  אני חושב שכן נכון לעשות שינוי כאן ולהאריך מעבר ל-31 בדצמבר

יעל סלנט: כרגע יש מועמדים שרצו להתקבל ולא התקבלו?     

דוד שיפמן: לא

דוד שיפמן:  כל מי שהיה מתאים לקורס, התקבל לקורס

יונתן מישרקי: דוד, אני רוצה שתחשוב על זה שוב

דוד שיפמן: אנחנו בראשיתו של יום, לפני תחילת הקורסים בכל מדינת ישראל, היו בסך הכול שני מהנסים בודקים למערכות גזים רפואיים

דוד שיפמן:  זה בכל מדינת ישראל

דוד שיפמן:  את ההכשרה שלהם הם קיבלו בארצות הברית

דוד שיפמן:  אחד מהם פרש לגמלאות

דוד שיפמן:  תשימו לב מה קרה לנו בפנדמיית הקורונה שבכל מדינת ישראל שכולה הייתה משוועת לגזים רפואיים ולחמצן, טופלה על ידי מהנדס בודק אחד מאושר

יונתן מישרקי: כמה סטודנטים נרשמו לקורס עליו אתה מדבר?     

דוד שיפמן: 25

יעל סלנט: גם לקורס הקודם נרשמו 25 סטודנטים?     

דוד שיפמן: שם אנחנו הקלנו

דוד שיפמן:  היו יותר מועמדים וצמצמנו ל-27

דוד שיפמן:  להערכתי כשיהיה לי פול של 50 מועמדים, אין צורך להאריך יותר כי אנחנו נצטרך להקיף - - -     

יונתן מישרקי: כן, אבל לא מהבחינה הזאת אלא אם יהיו סטודנטים שרוצים ללמוד, איזו תשובה אתה נותן להם? יאמרו לך שאתה פוגע בזכויות העיסוק ותן את האפשרות ללמוד

מירה רווה: כרגע אין בעיה

יונתן מישרקי: אני לא יודע

יונתן מישרקי:  אנחנו אומרים שהקורס הזה הוא בן 10 חודשים, קיבלנו 25 סטודנטים, היו כאלה שלא עמדו בתנאים ויכול להיות שהם משפרים את המצב שלהם כדי להיכנס לקורס והם עושים את זה בחודשים האלה

יונתן מישרקי:  אולי יהיה כדאי להכניס אותם כדי לא לפגוע להם בחופש העיסוק

יונתן מישרקי:  אני שואל את זה כשאלה

יונתן מישרקי:  זאת גם שאלה עבורך, שי, אם אתה חושב שזה נכון

דוד שיפמן: אם אני מאריך, אני לא נותן את התוקף

יונתן מישרקי: אתה כן נותן את התוקף

יונתן מישרקי:  אתה אומר שאתה מאפשר לעוד להיכנס

דוד שיפמן: בסדר, אם כן מה מונע מהם להיכנס כרגע?     

יונתן מישרקי: כרגע הם לא עומדים בתנאים

יונתן מישרקי:  אתה אומר שיש תנאי סף מסוימים כדי להיכנס לקורס הזה

יונתן מישרקי:  התקבלו 25 אבל היו כאלה שביקשו ולא נכנסו

דוד שיפמן: זה לתת לגליזציה להמשיך להתעסק

יונתן מישרקי: כן, בוא נעשה איזושהי תקופה כזו

דוד שיפמן: בסדר

דוד שיפמן:  נאריך את זה בעוד חצי שנה

יונתן מישרקי: לזה אני מתכוון

יעל סלנט: יש לנו את יום התחילה, שתכף נגיע אליו, שהוא 1 ביולי

יעל סלנט:  זה לא קשור ליום התחילה

יונתן מישרקי: זה לא קשור ליום התחילה

יונתן מישרקי:  זה קשור לזמן הלימוד

דוד שיפמן: לכן אמרתי שזה לא פוגע בתוקף

יעל סלנט: שי, פסקה (ב)(3)

דוד שיפמן: לתת לו לגליזציה להמשיך

דוד שיפמן:  זה בסדר

יעל סלנט: בפסקה (3) אתם אומרים שבמקום "עד ה-31 בדצמבר מנהל מוסד רפואי יוכל להפעיל אדם בביצוע הפעולות המנויות בטור ב' אף אם לא עמד בתנאי הכשירות המנויים בפרטים 1(ג), 2(ג), 3(ג) ו-4(ג)" – שאלה ההכשרות – נכתוב 1 ביולי 2025?     

יונתן מישרקי: כן

יונתן מישרקי:  חצי שנה

דוד שיפמן: כן

דוד שיפמן:  אם זה אפשרי אני רוצה לחדד ואת ההארכה הזאת לתת רק למהנדס בודק

דוד שיפמן:  לא לכל הקורסים

יונתן מישרקי: כי הם קצרים?     

דוד שיפמן: כל הקורסים הם קורסים קצרים בני חמישה שבועות ואני פותח עוד קורס ועוד קורס

יונתן מישרקי: אתה מתכוון לומר שאתה יכול לפתוח עד סוף שנה

דוד שיפמן: כן

יונתן מישרקי: קורסים נוספים כי הם לא בני 10 חודשים

יעל סלנט: מה אורך הקורסים האלה?     

דוד שיפמן: זה מתחיל משלושה שבועות, חמישה שבועות ושבעה שבועות

יעל סלנט: אם כן, אנחנו אומרים 31 בדצמבר 2024 לגבי כל המקצועות חוץ ממהנדס בודק

דוד שיפמן: נכון

דוד שיפמן:  מהנדס בודק עד ה-30 ביוני 2025

יעל סלנט: מהנדס בודק עד ה-1 ביולי

אמנון הדרי: בוקר טוב

אמנון הדרי:  שני דברים

אמנון הדרי:  אני רוצה לתקן ולומר למהנדס דוד שמש שיש עוד מהנדס בודק, חוץ מהמהנדס שהוא דיבר עליו, שעומד בכל הקריטריונים וחותם ומטפל בכל הדברים האלה והוא מהמגזר הפרטי

דוד שיפמן: אפשר לדעת מי זה?     

אמנון הדרי: אומר לך

אמנון הדרי:  אין בעיה

יעל סלנט: בעקרון, לפי הוראת המעבר אפשר יהיה לעסוק לא בפעולה ומי שהוא לא מהנדס בודק לא יוכל להיות מהנדס בודק אם הוא לא עומד בתנאים

דוד שיפמן: לטעמי האמירה שנאמרה כאן, אותו מהנדס בודק עבר קורס בהכשרה הקודמת

יעל סלנט: אם הוא עומד בתנאים של מהנדס בודק, הוא עומד בתנאים של מהנדס בודק

אמנון הדרי: הוא לא היה בהכשרה שלכם

דוד שיפמן: מי זה?     

אמנון הדרי: לא חשוב

יעל סלנט: משרד הבריאות, מירה, קודם הקראנו את סעיף הניסיון ונכון, הניסיון לא מאפשר לעבוד כמהנדס בודק אבל הוא מאפשר לעבוד שלוש שנים או חמש שנים, כפי שאמרנו קודם

יעל סלנט:  אם זה ניסיון מעשי של שלוש שנים בעבודה עם מערכת גז, הוא יכול להיות איש אחזקה

דוד שיפמן: נכון

דוד שיפמן:  במועדים לצבירת הניסיון

יעל סלנט: ואם אלה חמש שנים לפני ה-1 ביוני 2024, הוא יכול להיות גם מתקין ומפקח, מי שיש לו ניסיון ולא עומד בשום דרישה אחרת

יעל סלנט:  הוא לא יוכל לבצע פעולות של מהנדס בודק כי לגבי זה לא קבענו איזו הוראה מיוחדת

יעל סלנט:  הוא רק יוכל לעבוד תחת השגחה

מירה רווה: לגבי מהנדס בודק 

מירה רווה:  יהיה חייב לעמוד בתנאים

מירה רווה:  סעיף (3) הוא לא גורע מעמידה בתנאים אלא הוא מאפשר להשלים את התנאי הזה עד תאריך מסוים

דוד שיפמן: נכון

יעל סלנט: אם כן, כל האנשים שנמצאים בפול ולא נתייחס למספר, אם זה אחד או שניים, אנחנו מבינים שכנראה מדובר במעטים, לפי מה שאתם אומרים, יוכלו לעמוד בדרישות ההכשרה

יעל סלנט:  אנחנו אפילו מאפשרים להאריך את התקופה עד ה-1 ביולי 2025 והם יוכלו לעמוד בדרישת ההכשרה

יונתן מישרקי: בסדר

יונתן מישרקי:  ביקשת מהם לחדד את מה שקראת עכשיו

יעל סלנט: מבחינת ההכשרות

יעל סלנט:  הסברתם שככל שיהיה ביקוש, יהיה היצע

מירה רווה: לא תהיה בעיה

מירה רווה:  כמובן שאנחנו שומרים לעצמנו הזכות ובנוסף יש את הסמכות, את הרשות בתקנות, במידת הצורך, להשתמש בגוף חיצוני ולהוציא את זה החוצה ככל שהקורסים יגדלו עם השנים

מירה רווה:  זה משהו שאני חושבת שאנחנו רוצים להוציא ולקבוע בתקנות את התכנים ואת חובת העמידה בבחינות

מירה רווה:  להדגיש כאן שחובת העמידה בבחינות מתייחסת לבחינות רישוי

מירה רווה:  אנחנו לא מדברים על הבחינות בתוך התוכניות שלנו וזה נמצא אלא יש כאן סמכות, אם נרצה, במידה שנוציא את זה החוצה, לעשות גם מעין בחינת רישוי

יעל סלנט: כרגע זה לא שם

מירה רווה: כרגע זה לא שם

אמנון הדרי: אני מבקש להשלים את דבריי

יונתן מישרקי: אני אתן לך אבל אני אומר לחברים שיושבים סביב השולחן שתבקשו לדבר תוך כדי כי אנחנו תוך כדי הקראה

יונתן מישרקי:  את הדיון העקרוני כבר עשינו

יונתן מישרקי:  מי שיש לו משהו לומר, שיסב את תשומת ליבנו וניתן לו את האפשרות להעיר ולדבר

אמנון הדרי: בישיבה הקודמת העלה מהנדס דוד שמש את הבעיה שאין לו מספיק אנשים בהדרכה עצמה בקורסים

אמנון הדרי:  זה מופיע בפרוטוקול

אמנון הדרי:  יש להם בעיה שאין להם מספיק אנשים שידריכו בקורסים עצמם

יעל סלנט: עלה העניין שיכול להיות שאין מספיק קורסים אבל עכשיו אנחנו מבינים שאתם אומרים שיהיו קורסים

יונתן מישרקי: אמנון מדבר על מדריכים בקורסים

יעל סלנט: יש בעיה עם תפעול הקורסים?     

דוד שיפמן: לא

דוד שיפמן:  לא יכולה להיות סוגייה כזאת כי אנחנו פועלים לפי חוק חובת המכרזים ובחוק חובת המכרזים המועמד לזכות במכרז חייב להגיש לי רשימה של כל המרצים, לקבל את האישור ואנחנו צריכים לבדוק מרצה-מרצה

יעל סלנט: במכרז של התוכניות הכשרה

דוד שיפמן: כן

יעל סלנט: עכשיו בואו נצלול לתוספת השישית שהיא בעצם קובעת מי הגורם המקצועי - בטור א', מה הפעולות שהוא יכול לבצע - בטור ב' ומה תנאי הכשירות – בטור ג'

יעל סלנט:       איש אחזקה מוסמך

יעל סלנט:      הפעולות שהוא יכול לבצע הן אחזקה של מערכת גז רפואי למעט בדיקה של החלפת אטמים ואישור של החלפתם ולמעט בדיקת דליפות חיצוניות (בתוספת זו – פעולות של איש אחזקה)

יעל סלנט:      תנאי הכשירות שלו:     

יעל סלנט: בעל ניסיון מעשי של שנה לפחות בעבודות אחזקה של מערכת גז

יעל סלנט: בעל ידע בסיסי בשפה העברית

יונתן מישרקי: זה הנמוך

יעל סלנט: נכון

יעל סלנט:  זה לא היה מסודר לפי הסדר של ההיררכיה ועכשיו זה כן מסודר

יעל סלנט:       מתקין מוסמך

יעל סלנט:      הוא יכול לעשות את הפעולות של איש אחזקה מוסמך וגם התקנת מערכת גז רפואי לפי תוכניות הבינוי של המערכת ותיקון והחלפת חלקים במערכת גז רפואי בתוספת זו (פעולות של מתקין מוסמך)

יעל סלנט:      תנאי הכשירות שלו:     

יעל סלנט: בעל ניסיון מעשי של שלוש שנים לפחות בעבודה עם מערכת גז רפואי

יעל סלנט: בעל ידע בסיסי בשפה העברית

יעל סלנט:      מפקח מוסמך

יעל סלנט:      הוא יכול לעשות פעולות של איש אחזקה מוסמך, פעולות של מתקין מוסמך ופיקוח על התקנת מערכת גז רפואי (בתוספת זו, פעולות של מפקח מוסמך)

יעל סלנט:      תנאי הכשירות שלו:     

יעל סלנט: בעל ניסיון מעשי של שלוש שנים לפחות בעבודה עם מערכת גז רפואי

יעל סלנט: בעל ידע בסיסי בשפה העברית

יונתן מישרקי: איש האחזקה יכול לעבוד תחת המפקח המוסמך גם אם אין לו את קורס ההכשרה?     

יעל סלנט: בסעיף קטן (א) אותו הקראנו בדיון הקודם אמרנו שבאופן כללי אפשר לעבוד תחת פיקוח והדרכה של גורם מקצועי

יונתן מישרקי: אני רוצה לדעת מי יכול לעבוד תחת מי עם איזו תעודת הכשרה

יונתן מישרקי:  לפי תנאי ההיררכיה?     

דוד שיפמן: בדיוק

יעל סלנט: בפיקוח ובהדרכה אתה יכול לעשות את כל הפעולות תחת גורם שהוא מוסמך

יעל סלנט:  כלומר, אם אתה רוצה לעשות פעולה של מפקח, רק של מפקח, ואתה לא עומד בתנאי הכשירות של מפקח, אתה יכול לעבוד בפיקוח והדרכה של מפקח שעומד בתנאים גם אם אתה לא עומד בתנאים ואתה בפיקוח ובהדרכה

יעל סלנט:  זאת בעצם המשמעות של הפיקוח וההדרכה

יונתן מישרקי: אנחנו לא מעקרים מתוכן את הרעיון של החוק? אם אתה נותן למישהו שהוא בעל הכשרה לעשות את העבודה רק תחת פיקוח, זה לא מעקר מתוכן את הרעיון של החוק? מה תפיסת העולם שלכם?     

דוד שיפמן: זה באותו פרק זמן שקבענו

יעל סלנט: לא

דוד שיפמן: השאלה לא ברורה

דוד שיפמן:  לא הבנתי אותה

יעל סלנט: כשדיברנו בפעם הקודמת – מירה, אם אני לא טועה גם את הסברת לפרוטוקול – אמרנו שיש אפשרות לעבוד תחת פיקוח והשגחה ללא הגבלת זמן

דוד שיפמן: בפיקוח של מוסמך

יעל סלנט: גם אם אתה בעצמך לא עומד בתנאי הכשירות

יעל סלנט:  אני עובד חדש במוסד רפואי, מעלי יש לי לדוגמה מפקח או מהנדס, אין לי כרגע את ההכשרה, אני יכול לעבוד תחתיו

מירה רווה: לא הגבלנו את זה בזמן

יעל סלנט: לא מוגבל בזמן

דוד שיפמן: נתנו את האמירה הזאת לצורך אחד והוא צבירת הניסיון כי אני רוצה שאותו בן אדם גם ירכוש את הניסיון

יונתן מישרקי: אבל איך אתה כאן מוביל אותו ללמוד? הוא יישאר כך 50 שנים

יונתן מישרקי:  מה תעשה?     

מירה רווה: אין סיבה שהוא יישאר 50 שנים

יונתן מישרקי: למה לא? אותי זה היה מעודד להישאר כך 50 שנים

יעל סלנט: את לא מגבילה

דוד שיפמן: אני אהיה בחשיבה רחבה

דוד שיפמן:  טבעו של אדם הוא להתקדם

דוד שיפמן:  הוא אומר שהוא מתחיל משהו אבל הוא לא יוכל להתקדם לתפקיד הבא בלי שיש לו את הבסיס בתפקיד הקודם, בלי שיש לו את ההכשרה בבסיס הקודם

דוד שיפמן:  הוא לא יכול להיות לדוגמה מפקח או מתקין בלי שהוא עבד ברמה אלא אם כן הוא עבר את ההכשרה בנושא הזה

דוד שיפמן:  זה מעוגן ובדיון הקודם נתתי את הדוגמה

דוד שיפמן:  אנחנו מקבילים את זה בדיוק לחוק החשמל

דוד שיפמן:  שם הם מתחילים אפילו מרמה של עוזר חשמלאי

יונתן מישרקי: אנחנו רוצים להכשיר את האנשים ורוצים שהאנשים ילכו למוסד לימודים ויתקדמו

יונתן מישרקי:  אם אתה אומר לי שאתה נותן לי עכשיו איקס זמן, שנתיים, ובזמן הזה אני יכול לעבוד בפיקוח ולצבור ניסיון

יונתן מישרקי:  תגביל את זה בזמן

יונתן מישרקי:  תעודד את הבן אדם

יונתן מישרקי:  אני חושב שכאן אתה מנציח ואותו אדם נכנס לשגרת חיים

דוד שיפמן: לא שאנחנו רק מעודדים אלא אנחנו עושים ביתר שאת

דוד שיפמן:  את כל הקורסים משרד הבריאות מסבסד

יונתן מישרקי: אם כן, למה לא תגביל את זה בזמן?          

שי סומך: יכולה להיות פגיעה בחופש העיסוק

שי סומך:  אלה עוזרים שלהם ויש חופש החלטה

יונתן מישרקי: ענת, אולי את תרצי להתייחס בהקשר הזה? אני מניח שלמשרד העבודה יש איזשהו רצון להכשיר את אותם עובדים

יונתן מישרקי:  אולי כדאי שכן נגביל את זה לתקופה מסוימת

ענת שולמן: אני שייכת למינהל הבטיחות והבריאות התעסוקתית

ענת שולמן:  אגף הסדרת עיסוקים היו אמורים להיות כאן

אמנון הדרי: אדוני, אנחנו מפספסים כאן משהו

אמנון הדרי:  כל הזמן מדובר על מוסדות רפואה

אמנון הדרי:  לא מדובר על המרפאות הפרטיות

אמנון הדרי:  יש 8,000 מרפאות שיניים, 2,000 פלסטיקאים, רופאי אף אוזן וגרון

אמנון הדרי:  כולם נעלמים מהמפה

יעל סלנט: לא

יעל סלנט:  הם גם תחת ההסדרה הזאת

אמנון הדרי: איך בדיוק יפקחו עליהם?     

יעל סלנט: מנהל המוסד הרפואי, הוא זה שאחראי מי עובד במוסד שלו

יעל סלנט:  הם לא מוחרגים

יעל סלנט:  הם כלולים

אמנון הדרי: בואי ניקח לדוגמה מרפאת שיניים

אמנון הדרי:  יש רופא שעובד במרפאה וסייעת, ואולי גם פקידה

אמנון הדרי:  הוא יצטרך עוד ארבעה אנשים כדי לעשות איזושהי פעולה טכנית, לפקח או להקים או לחדש את הציוד

יונתן מישרקי: לא, הסבירו לנו בדיון הקודם וראינו איך זה קורה

יונתן מישרקי:  בכל מקרה הם באים ומתקינים והמתקין צריך להיות מתקין

יונתן מישרקי:  זה קורה בכל מקרה

יונתן מישרקי:  הוא מחזיק את האנשים האלה

אמנון הדרי: נכון אבל אנחנו כל הזמן מדברים על מוסדות רפואה ועל המערכת הציבורית

אמנון הדרי:  המערכת הפרטית צריכה לקבל איזושהי התייחסות

דוד שיפמן: מוסד רפואי כהגדרתו הוא כל מוסדות הרפואה ומשרד הבריאות הוא הרגולטור של כל מוסדות הרפואה

יעל סלנט: נאמרה כאן הערה מאוד חשובה שהסברנו אותה בדיון הקודם אבל אנחנו יכולים לחזור ולהסביר אותה ומירה, אני חושבת שכדאי שתשלימו גם אתם או שי

יעל סלנט:      הצעת החוק הזאת כרגע חלה על כל מה שמוגדר כמוסד רפואי לפי פקודת בריאות העם

יעל סלנט:  מדובר על הגדרה רחבה

יעל סלנט:  היא כוללת את בתי החולים הפרטיים, הציבורים, את המרפאות הקטנות והגדולות

יעל סלנט:  מירה, אולי תשלימי את דבריי כדי שבאמת נדע על מה אנחנו מדברים

יעל סלנט:  אם אתם חושבים שצריכה להיות התייחסות אחרת למוסדות קטנים, תגידו

מירה רווה: הסברנו את זה בדיון הקודם

יונתן מישרקי: נכון

יעל סלנט: נכון אבל אנחנו רואים שכנראה יש אי הבנה

מירה רווה: יש אי הבנה

מירה רווה:  מוסד רפואי בהגדרה לפי פקודת בריאות העם הוא מושג מאוד רחב

מירה רווה:  היה תיקון להגדרה של מרפאה שכולל גם חברות שמנגישות שירותים לבית החולה ואנחנו החלנו אותם בתוך מוסדות רפואיים, אנחנו דייקנו את ההגדרה של מערכות גזים רפואיים בשביל שיהיה ברור שהמערכות עצמן מותקנות שם

יונתן מישרקי: כלומר, לא בבית

מירה רווה: נכון

מירה רווה:  הכוונה היא לא להחיל את הרגולציה הזאת על מחולל חמצן או על מכונות הנשמה שהן בכלל חשמליות ואין שם גזים

מירה רווה:  דיברנו על זה בפעם הקודמת

מירה רווה:  מרפאות שיניים לצורך העניין הן נכנסות בהגדרה של מוסד רפואי ונכנסות בהגדרה של מערכת גז

יונתן מישרקי: אני מוכרח לומר שלפני הדיון הקודם קיבלנו - וגם הקריאה את זה היועצת המשפטית – את ההערה של הסתדרות רופאי השיניים

יונתן מישרקי:  לקראת הדיון הזה הם לא שלחו עוד הערות

יונתן מישרקי:  זה נראה שהם השתכנעו מההסברים שלכם בדיון הקודם

שי סומך: לגבי הנושא של עבודה בפיקוח והדרכה

שי סומך:  אני מבין שהעבודה הזאת נעשית כדי לאפשר לימוד של הנושא

שי סומך:  אני לא חושב שצריך להגביל את זה

שי סומך:  אם אדם רוצה ללמוד את המקצוע הזה, אני לא חושב שצריכה להיות איזושהי הגבלה

יונתן מישרקי: אני חושב שזאת מדיניות

יונתן מישרקי:  זה בכלל לא קשור לעניין משפטי

יונתן מישרקי:  אני אומר שכמדיניות, כחבר כנסת, יכולנו לתמרץ את הבן אדם

יונתן מישרקי:  אני מנציח אותו היום וכל החיים שלו הוא יישאר תחת פיקוח של מישהו? זה מה שאני רוצה שהוא יעשה? נשמע את העמדה של משרד הכלכלה

יונתן מישרקי:  תנסו להעלות ל-זום את דניאל בראשי

יונתן מישרקי:  אני כרגע משאיר את זה בצד אבל זה נושא שאני רוצה לחזור אליו

יונתן מישרקי:  שוב, לבי נוטה לומר שכדאי להגביל אותו במשך הזמן כדי לא להנציח אותו בתוך אותו מקום יחסית נמוך בו הוא נמצא

דוד שיפמן: זה אולי ידרבן אותו לעבור את הקורס

יונתן מישרקי: כן

דוד שיפמן: אני מסכים עם זה אבל אני חושב שבאופי האדם מטבעו רוצה להתקדם

יונתן מישרקי: אם הוא רוצה להתקדם, בוא נעזור לו להתקדם

דוד שיפמן: אני בעד

יעל סלנט: העניין הוא שגם אם מגבילים את זה בזמן, אני רוצה להזכיר היכן אנחנו נמצאים

יעל סלנט:  אנחנו לא במקום שבו משרד הבריאות נותן רישיון ואומר לבן אדם צא לשוק

יעל סלנט:  אנחנו במקום שבו מנהל המוסד הרפואי הוא הגורם שצריך לבדוק את זה

יעל סלנט:  יכול להיות שצריך לחשוב גם עם המחלקה הפלילית במשרד המשפטים איך הדברים האלה מתיישבים כי איך מנהל המוסד הרפואי ידע אם הוא עובד שנה או שנתיים תחת השגחה ויכול להיות שהוא בכלל עבד במוסד אחר

יעל סלנט:  זה הופך את זה למאוד מורכב בגלל שמשרד הבריאות הוא לא זה שעושה את זה

יעל סלנט:  הוא לא זה שאומר לבן אדם אתה כשיר או לא כשיר לעבוד

יעל סלנט:  מנהל המוסד הוא זה שצריך לבדוק את זה

יעל סלנט:  לכן אני חושבת שמצד אחד באמת יש בזה טעם ומצד שני צריך לראות איך אנחנו עושים את זה

שי סומך: שוב, זה לימוד

שי סומך:  זאת לא התמחות

שי סומך:  להגביל את הזמן שאדם יכול ללמוד, מה גם שהקורסים הם בחינם, עם השתתפות עצמית מאוד מאוד קטנה

שי סומך:  אדם שמפנה מזמנו כדי לעשות את זה, עושה את זה כדי ללמוד ואחר כך לעשות את הקורס

שי סומך:  לא בכל דבר צריכה להיות רגולציה

שי סומך:  אני לא בטוח שיש צורך כי כשעושים את הרגולציה הזאת, יש לה מחירים

שי סומך:  המנהל אמור להבטיח את הבטיחות ואם אדם למד ארבע שנים ורוצה ללמוד שנה חמישית, זה לא פוגע בבטיחות

שי סומך:  אין כאן מטרה בריאותית

יעל סלנט: אבל השאלה היא – ואולי זו שאלה יותר לדוד – האם אדם שהוא לא מוכשר עובד תחת מישהו שעומד בתנאי הכשירות, האם מבחינת בטיחות המטופל זה משיג את אותה מטרה

יעל סלנט:  זאת השאלה שלדעתי כדאי לחדד

דוד שיפמן: אני ארצה לחדד ואני אחדד לפחות בשאלה של פרק הזמן כפי שהעלה היושב-ראש

דוד שיפמן:  את ציינת במפורש באחריותו של מנהל בית החולים

דוד שיפמן:  אני חושב, לצורך ההמחשה, שלי כמנהל בית חולים האינטרס הראשון שיהיה לי הוא שהעובד שלי יעבור את ההכשרה

דוד שיפמן:  אם אני רוצה שהוא ימשיך, אני אדאג שהוא יהיה בין הראשונים שמקבל את המועדים לפתיחת הקורס

דוד שיפמן:  קרוב לוודאי שהמנהל יאיץ בעובדים שלו לצאת להכשרה

דוד שיפמן:  לא שזה אינטרס רק של העובד אלא בראש ובראשונה זה יהיה אינטרס של בעל האחריות - אתם קראתם לזה אחריות משפטית, אחריות פלילית – שהוא מנהל בית החולים

דוד שיפמן:      זה קורס קצר של שלושה מפגשים, חמישה מפגשים, שבעה מפגשים והעלות היא מינימלית שאני קורא לה דמי רצינות

יעל סלנט: לצורך העניין הוא גם יכול לעבוד תחת מהנדס בודק

יונתן מישרקי: אני לא מתעקש על זה

יונתן מישרקי:  אני חושב שזה נכון

יונתן מישרקי:  נשמע את משרד העבודה

יונתן מישרקי:  תעלו בבקשה ב-זום את דניאל בראשי

דניאל בראשי: שלום אדוני היושב-ראש

יונתן מישרקי: דיברנו על כך שבחוק יש אפשרות להעסיק בן אדם שהוא לא בעל הכשרה תחת פיקוח של מישהו שעומד באותה דרגה שלו או מעליו

יונתן מישרקי:  אנחנו רוצים לדעת האם לא נכון להגביל את זה בזמן כדי להמריץ את אותו בן אדם שיעשה את הקורס

יונתן מישרקי:  אנחנו רוצים שהוא יתמקצע

יונתן מישרקי:  הקורס הוא בחינם ושאלנו האם לא כדאי להגביל את זה לשנתיים-שלוש כדי לא להנציח אותו באותו מעמד במשך תקופה ארוכה

יונתן מישרקי:  אמרו כאן אנשי משרד הבריאות וגם שי סומך ממשרד המשפטים שהם לא חושבים שנכון להגביל אותו בזמן כי אין לנו אפשרות בחקיקה אולי לדחוק אותו אבל אני שואל האם את חושבת שזה נכון מבחינת תפיסת העולם שלכם כמשרד העבודה שעובד על תמרוץ אנשים להיכנס לעולמות המקצוע

דניאל בראשי:  נמצא איתנו נציג הלשכה המשפטית ואני חושבת שהם יוכלו לתת אינדיקציה נוספת לנושא הזה

דניאל בראשי:  בהקשר שלנו דיברנו עם משרד הבריאות על ההנדסאי ועל המהנדס

דניאל בראשי:  קשה לי לענות לך לגבי השאלה הספציפית הזאת כי אני פחות מעורה בפרטים האלה ואני לא יכולה לתת לך את הגושפנקה המקצועית

דניאל בראשי:  אולי הלשכה המשפטית שלנו תוכל להתייחס

יונתן מישרקי: אם את אומרת לי שלכם כמשרד העבודה אין לכם מדיניות בעניין הזה, אני לא צריך

יונתן מישרקי:  זה לא אירוע משפטי

יונתן מישרקי:  זה אירוע של תפיסת עולם לעזור לפתח את שוק העבודה

דניאל בראשי: אין לנו מדיניות בנושא הזה

יונתן מישרקי: בסדר גמור

יונתן מישרקי:  תודה רבה

יונתן מישרקי:  אם כן, אנחנו לא מתקנים את זה

יונתן מישרקי:  דוד, אנחנו נשארים עם אותו נוסח

דוד שיפמן: אני רוצה ממש בחצי משפט לעמוד לצדו של מנהל בית החולים

דוד שיפמן:  נניח שיעבור פרק הזמן והעובד לא יעבור את ההכשרה

דוד שיפמן:  זה הופך את מנהל בית החולים כמי שעובר עבירה

יעל סלנט: שוב, נחזור לבטיחות המטופל

דוד שיפמן: זה לא פוגע

יעל סלנט: מבחינת בטיחות המטופל, כאשר אדם עובד תחת פיקוח והדרכה של מישהו שהוא מוכשר, גם אם הוא בעצמו לא מוכשר, מבחינת בטיחות המטופל זה היינו הך?     

מירה רווה: הוא עדיין הנדסאי או טכנאי

מירה רווה:  יש לו רקע

דוד שיפמן: אנחנו חייבים לחדד את זה

דוד שיפמן:  אין פעילות שנעשית בעלמא

דוד שיפמן:  כל פעילות שמבוצעת היא מבוצעת עם צ'ק ליסט

דוד שיפמן:  כל פעילות חייבת את החתימה

דוד שיפמן:  זה שהוא צובר את הניסיון, זה לא אומר שהוא חותם כי הוא לא מוסמך לחתום ומי שיחתום יהיה הממונה שלו שהוא עובד תחת פיקוחו

דוד שיפמן:  הוא כמו הסטז'ר שלו

דוד שיפמן:  לכן אין דברים שנעשים בעלמא

דוד שיפמן:  הדברים עובדים עם צ'ק ליסט מובנה ובנוהל מעוגן בדיוק איזה פעולות הוא צריך לבצע, מתי הוא צריך לבצע ואיך הוא צריך לבצע

דוד שיפמן:  להערכתי, אני חושב שזה בסדר ואין צורך להאריך

אמנון הדרי: הערה

אמנון הדרי:  כל הזמן מדובר על הכשרות עם מגבלה מסוימת לפיה אתה לא יכול, אם אתה לא טכנאי, לעסוק בתחום הזה ואם אתה לא הנדסאי, אתה לא יכול לעסוק בתחום הזה

אמנון הדרי:  מראש קובעים הגדרות ואנשים שלא מסוגלים ללמוד, כמו למשל אנשים שהם אוטו-דידקטיים, נפלטים משוק העבודה באופן אוטומטי

יונתן מישרקי: אמרנו שהוא יכול לעבוד תחת פיקוח

יונתן מישרקי:  הוא לא חייב את ההכשרה

יונתן מישרקי:  הוא יכול לעבוד תחת פיקוח ללא הכשרה

אמנון הדרי: ניקח דוגמה אישית

אמנון הדרי:  אני לא טכנאי, אני מהנדס ואני לא הנדסאי

אמנון הדרי:  כשאני סיימתי ללמוד עוד לא הייתה פקולטה למכונות בטכניון

יונתן מישרקי: אומרים לך להתמקצע

אמנון הדרי: אין לי שום בעיה להתמקצע

יונתן מישרקי: או לעבוד תחת פיקוח

אמנון הדרי: אין לי בעיה לעשות את זה

אמנון הדרי:  אני מוכן לעשות את זה אבל התנאי היסודי הוא גם להיכנס להכשרות ושאתה תהיה טכנאי או שאתה תהיה הנדסאי

דוד שיפמן: למה? איש אחזקה צריך להיות עם 12 שנות לימוד

אמנון הדרי: כלומר, מהנדס דוד שמש, אתה מראש קובע שאני, מאחר שאני לא מהנדס ולא טכנאי ולא הנדסאי, צריך להיות בתחתית סולם העבודה בגלל שההכשרה שאתה דורש ממני בנוהל G01 היא לא מקובלת על דור המדבר

אמנון הדרי:  מה נעשה?      

יעל סלנט: לגבי דור המדבר יש גם התחשבות בניסיון, בחמש שנים ובשלוש שנים

יעל סלנט:  לא לגבי תפקיד של מהנדס בודק

אמנון הדרי: אם גברתי זוכרת, אנחנו דיברנו על 50 שנים

יעל סלנט: 50 שנים בוודאי עומדות בחמש השנים ובשלוש השנים אבל משרד הבריאות אמר שההוראות האלה יכולות לחול על שלושת התפקידים של המפקח, מתקין, איש אחזקה וזה לא יכול לשמש כתנאי ניסיון מספיק למהנדס בודק

יעל סלנט:  זאת העמדה של משרד הבריאות

יונתן מישרקי: אמנון, החוק בא להסדיר את המקצוע הזה בצורה שבה יהיו לו דרישות וחובות

יונתן מישרקי:  אתה שואל אם זה מוציא אנשים מתוך המעגל

יונתן מישרקי:  כן, זה מוציא אנשים מתוך המעגל

אמנון הדרי: אין לי ויכוח עם אדוני

אמנון הדרי:  אמרתי גם למהנדס דוד שמש לפני הדיון היום שכמה שהוא דוגל ברגולציה, אני דוגל פי 10

אמנון הדרי:  רגולציה צריכה להיות אלא שהיא צריכה להיות מספיק גמישה בשביל לתת לכל האוכלוסייה את האפשרות להתפרנס

מירה רווה: אנחנו נותנים את האפשרות

יונתן מישרקי: אתה חושב שייתנו לבן אדם שצריך להיות ברמה בכירה ביותר, עוד רגע נקרא את הנושא של המהנדס בודק, הוא צריך שיהיה לו רק 12 שנות לימוד עם ניסיון? זה מספיק?     

אמנון הדרי: ואם הוא יודע יותר מהמהנדס הבודק הספציפי שאנחנו מדברים עליו?     

יונתן מישרקי: אני יכול לנתח אבל אם אין לי תעודה, אני לא מנתח

יונתן מישרקי:  מה רלוונטי הידע שלי?     

אמנון הדרי: בסדר

אמנון הדרי:  מקובל עלי

אמנון הדרי:  אני מקבל את מה שאדוני אומר

אמנון הדרי:  צריך פשוט יותר לחדד את הדברים בצורה כזאת שתהיה פגיעה מינימלית בקהל

יונתן מישרקי: לכן הסכימו שיעבוד גם ללא הכשרה מי שהוא תחת פיקוח ואפילו ללא מגבלת זמן כמו שרציתי

יונתן מישרקי:  נותנים כאן כל מיני אפשרויות

יונתן מישרקי:  מתחשבים בניסיון לצורך כל מיני אפשרויות להיכנס לקורס, הניסיון משפיע לטובת העניין, הקורס הוא בחינם

יונתן מישרקי:  אני מרגיש שהמשרד בא להסדרה בכובד ראש ואומר שהוא רוצה להסדיר ויחד עם זאת הוא גם נותן את הכלים לאנשים להתמודד

יונתן מישרקי:  הארכנו עכשיו בעוד חצי שנה את האפשרות להיכנס לקורסים האלה רק לא לצמצם בשום מצב ולתת לכל מי שרשאי להיכנס לתוך העולם הזה אבל להסדיר, צריך להסדיר

יונתן מישרקי:  כך גם אני רואה את הדברים

אמנון הדרי: אני מסכים עם אדוני

אמנון הדרי:  זאת המטרה

יונתן מישרקי:  משרד הבריאות, אין אח ורע בכל מה שאתם עושים

יעל סלנט: בנוגע למהנדס בודק, אולי תסבירו למה לגביו אי אפשר להתחשב רק בניסיון

מירה רווה: זה בעיקר קשור לסמכויות

מירה רווה:  נבקש מדוד שיפרט

מירה רווה:  זה התפקיד הכי בכיר?     

דוד שיפמן: כן

יעל סלנט: נקרא את ההגדרה ואז תסבירו למה לגביו לא מספיקה רק דרישת הניסיון כמו אמרנו קודם

יעל סלנט:      מהנדס בודק

יעל סלנט:      פעולות של איש אחזקה מוסמך

יעל סלנט:  הוא יכול לבצע פעולות של מתקין מוסמך, פעולות של מפקח מוסמך ואישור תוכניות בינוי של מערכת גז רפואי, בדיקה סופית של מערכת גז רפואי בתום התקנתה, אישורה לפני הכנסתה לשימוש, בדיקה של החלפת אטמים ואישור החלפתם ובדיקת דליפות חיצוניות

יעל סלנט:      	תנאי הכשירות שלו:     

יעל סלנט: בעל ניסיון מעשי של שלוש שנים לפחות באישור תוכניות בינוי של מערכת גז רפואי, או בבדיקה סופית של מערכת גז רפואי בתום התקנתה או באישורה לפני הכנסתה לשימוש או בבדיקה ואישור של החלפת אטמים ובדיקת דליפות חיצוניות

יעל סלנט: בעל ידע בסיסי בשפה העברית

יונתן מישרקי: מחקתם את הבדיקה הסופית של מערכת, התקנתה ואישורה? אני קורא מנוסח אחר

יעל סלנט: אני מקריאה לפי הטורים

יעל סלנט:  זה אותו קובץ אלא אני מקריאה לפי הטורים

יעל סלנט:  סליחה, זה לגמרי עלי

יעל סלנט:  קודם אני מקריאה את הטור של העוסק, אחר כך סוג הפעולות ואחר כך תנאי הכשירות שלו

יעל סלנט:  הייתי צריכה להסביר את זה קודם לכן

יעל סלנט:  סליחה

יונתן מישרקי: אם כן, בעל ניסיון מעשי של שלוש שנים לפחות באישור תוכניות בינוי של מערכת גז רפואי או בבדיקה סופית של מערכת גז רפואי בתום התקנתה וכולי

יעל סלנט: כן

יעל סלנט:  את זה הקראנו

יעל סלנט:  אלה תנאי הכשירות שלו

יעל סלנט:  הקראנו את כל תנאי הכשירות

יעל סלנט:       עוד יש לנו את הוראת תחילה

דוד שיפמן: אני רוצה לתת התייחסות שאולי היא קצת חריגה אבל היא די שכיחה באירועים

דוד שיפמן:  כשיש לנו אירוע חריג, לדוגמה בחשמל, מישהו התחשמל מאיזשהו מערך של תכנון מערכת חשמל, הדבר הראשון שואלים זה מי אישר את המערכת הזאת ומביאים אותו למהנדס

דוד שיפמן:  שואלים אותו מה הסמכות שלו לאשר את הדבר הזה

דוד שיפמן:  הוא יגיד שיש לו ניסיון או שהוא בעל הכשרה או הוא בעל הסמכה? חבר'ה, אנחנו מדברים כאן על בטיחות

דוד שיפמן:  כמו חשמל, כך גם גזים רפואיים

דוד שיפמן:  אם חס וחלילה קורים מקרים – ואמרתי שאולי ברמה שהיא לא משתמעת לשתי פנים, קורים גם במוסדות רפואה שם יש לנו אירועים בגזים רפואיים – הדבר הראשון שאנחנו שואלים הוא מי אישר את המערכת

דוד שיפמן:  אחרי שהוא מאשר את המערכת, על סמך מה הוא אישר אותה? על סמך ניסיון? אני עבדתי 10 שנים ? אני עבדתי 50 שנים? או שאני קיבלתי ויש לי סמכות חתימה, אני בוגר הכשרה, אני בעל תעודה בדברים האלה

דוד שיפמן:  אני חושב שזה ממצה

יונתן מישרקי: את חושבת שזה מוגזם? שאלת בגלל שאת חושבת שזה מוגזם?     

יעל סלנט: לא

יעל סלנט:  מה שהסברתם בישיבות פנימיות זה שמהנדס בודק הוא בעצם הגורם שבסוף מאשר את המערכת כולה

מירה רווה: לפני הכנסתה לשימוש

דוד שיפמן: נכון

דוד שיפמן:  הוא מאשר

יונתן מישרקי: לכן חומרת הדרישות

יעל סלנט: לכן אמרתם שלגביו ניסיון קודם לא מספיק מכיוון שהוא בסוף זה שאחראי על התקינות הסופית של ההתקנה של המערכת

יעל סלנט:  לכן לגביו לא מספיק לכם ניסיון קודם גם אם הוא ניסיון שהוא משמעותי

יעל סלנט:  אגב, אם יש לו ניסיון משמעותי הוא יוכל לעסוק בשלושת התפקידים האחרים לא כמהנדס בודק

דוד שיפמן: נכון

יונתן מישרקי: יש, אתה חושב שזה מידתי ונכון?     

שי סומך: כן

שי סומך:  אני מבין ממשרד הבריאות שבמערכת גזים רפואיים יש סיכונים לבריאות הציבור, סיכונים לבטיחות, וההתקנה היא הבסיס לכל המערכת

שי סומך:  לכן יש הצדקה שאדם שיש לו הכשרה יעשה את זה

שי סומך:  אני חושב שמשרד הבריאות לא יכול גם לבדוק את ההכשרה של האדם, לבדוק אם הוא בדיוק אותו הדבר כמו מהנדס

יונתן מישרקי: זה מקובל בכל שאר המקצועות

שי סומך: כן

שי סומך:  זה גם מקובל בשאר הענפים, בבנייה ובדברים אחרים, שנותנים את הרישיון למהנדס ולא לאוטו-דידקט שטוען שהוא כמו מהנדס

יונתן מישרקי: את השכנעת?     

יעל סלנט: כן

יעל סלנט:  הם אומרים שיש כאן טעמים בריאותיים

יעל סלנט:  לא השתכנעתי

יעל סלנט:  אני חושבת שהגורם המקצועי, עליו מוטלת החובה לדאוג מצד אחד לבטיחות המטופל, ומצד שני לאפשרות לעסוק במקצוע

יעל סלנט:  הם מסבירים שזה האיזון הנכון כאן

ענת שולמן: זאת בטיחות ואני רוצה גם להסביר

ענת שולמן:  המערכות הללו הן מאוד מורכבות

ענת שולמן:  זאת לא מערכת שרואים אותה וחושבים שזו המערכת

ענת שולמן:  זו מערכת מאוד מורכבת שלעתים יש לה מערכות שמוסתרות

ענת שולמן:  לדוגמה, כוורות גזים שנמצאות במרחק אחר או סוגי גזים רפואיים וכולי וכולי

ענת שולמן:  זה גם משמש למתארים שונים

ענת שולמן:  שונה הדבר נניח בפגייה לעומת מכונות הנשמה לעומת טיפול נמרץ או לעומת שיקום כזה או אחר

ענת שולמן:  זה מאוד מאוד שונה לגבי מתארים שונים וכולי

ענת שולמן:  זאת מערכת מאוד מאוד מורכבת ומן הראוי שבר סמכא שהוא מהנדס יהיה אחראי ומה שנקרא החותם הסופי יחד עם כלל הכשירויות שהוא צריך שיהיו לו

יעל סלנט: 3

יעל סלנט: 	תחילה     	תחילתו של חוק זה ביום כ"ה בסיוון התשפ"ד (1 ביולי 2024)

יעל סלנט:      זה משהו שהוועדה ביקשה בדיון הקודם להוסיף ואכן הוספנו

יונתן מישרקי: למה קובעים את התחילה ליולי ולא לפני או אחרי?      

מירה רווה: אחרי, לא

יונתן מישרקי: מסתיים קורס בתקופה הזאת?     

מירה רווה: לא

מירה רווה:  יש לנו את הבג"ץ בסוף יולי ולכן חשוב לנו שזה ייכנס

מירה רווה:  אני חושבת שנתנו כאן זמן להתארגנות למרות שעל פניו הנוהל הזה כבר ישים

מירה רווה:  בגלל שאנחנו עושים את זה כאשר יש לזה השלכות פליליות, נראה שנכון לדחות את הכניסה

שי סומך: זה גם מתאים להוראות המעבר לגבי שלושת המקצועות – המתקין, המפקח ואיש האחזקה – שמאפשרים להם בזמן הזה לקבל את ההדרכות

יונתן מישרקי: יש להם יותר זמן

יונתן מישרקי:  יש להם עד סוף השנה והוספנו להם עכשיו עוד חצי שנה

שי סומך: נכון

יעל סלנט: התחילה היא בסדר?     

מירה רווה: להאריך בכל מקרה אנחנו לא רוצים לעבור את יולי

יעל סלנט: אם כן, ה-1 ביולי, ה-31 ביולי?     

דוד שיפמן: אפשר להקדים

דוד שיפמן:  אנחנו לא רוצים לעבור את פסק הדין של בג"ץ

מירה רווה: ה-1 ביולי זה בסדר

דוד שיפמן: כן

דוד שיפמן:  זה יפתח לנו את הסמסטר השני

שי סומך: מה ההצעה שלך?     

יעל סלנט: לי אין הצעה

שי סומך: הם זה בסדר מבחינתם, בסדר

דוד שיפמן: אם כן, 1 ביולי

יונתן מישרקי: סיימנו?     

יעל סלנט: כן

יונתן מישרקי: אני יכול לעבור להצבעה?     

יעל סלנט: כן

יונתן מישרקי: אנחנו מצביעים על הצעת חוק לתיקון פקודת בריאות העם (מס' 41), התשפ"ד-2024 כפי שהקריאה היועצת המשפטית של הוועדה

יונתן מישרקי:      מי בעד הצעת החוק? מי נגד? אין מתנגדים

יונתן מישרקי:  מי נמנע? אין נמנעים

יונתן מישרקי: אושר     

יונתן מישרקי: הצעת החוק אושרה פה אחד ותעבור לקריאה שנייה ושלישית במליאה

יונתן מישרקי:      אני מוכרח לומר שהדיון הזה שקיימנו על הצעת החוק היה די מעמיק ואני חושב שגם הכנסנו בה שיפורים שנכונים לטובת חופש העיסוק במקצועות הללו

יונתן מישרקי:  שמענו גם את רופאי השיניים ואני חושב שהם קיבלו התייחסות די מפורטת גם בדיון הקודם וזה בא לידי ביטוי בתוך הצעת החוק

יונתן מישרקי:       השתכנעתי שאנחנו לא באים ומטילים כאן רגולציה עודפת אלא אנחנו באים ועושים דבר שהוא טוב למען בטיחות המטופל כאשר בסופו של דבר מדובר בבריאות הציבור

יונתן מישרקי:      אני מודה לכל מי שעסק ועוסק בתחום הזה, לכל השותפים סביב השולחן, למשרד הבריאות, למשרד העבודה, כמובן לשי סומך האגדי

יונתן מישרקי:  תודה לך אמנון על ההשתתפות בדיונים

יונתן מישרקי:  תודה לכולם

מירה רווה: תודה רבה ליעל

יונתן מישרקי: כמובן

יונתן מישרקי:  תודה ליעל וגם למיכל

יונתן מישרקי:  תודה לכולם

יונתן מישרקי:  הישיבה נעולה